Balin turismi kärsi vuosien 2002 ja 2005 terrori-iskuista, mutta Bali on toipunut iskuista nopeasti. Vuonna 2014 Balilla kävi 3,24 miljoonaa ulkomaista turistia, ja Balin vuosittainen turistimäärä on kasvanut tasaisesti viime vuosina. Eniten matkailijoita saapuu Australiasta. Australialaisille Bali on suosituin matkakohde. Seuraavaksi eniten ulkomaanturisteja saapuu Malesiasta, Kiinasta, Singaporesta, Etelä-Koreasta ja Japanista.